APSTIPRINĀTS

Rīgas Stradiņa universitātes

iepirkuma komisijas

2017.gada 23.oktobra sēdē,

protokols Nr. 62-7/316/1

ATKLĀTA KONKURSA

**Reklāmas kampaņu nodrošināšana**

ID Nr. RSU-2017/81/AFN-AK

**NOLIKUMS**

Rīga 2017

# 1. VISPĀRĪGĀ INFORMĀCIJA

## 1.1. Iepirkuma nosaukums, identifikācijas numurs un iepirkuma veikšanas pamatojums

Atklāts konkurss “Reklāmas kampaņu nodrošināšana”, iepirkuma identifikācijas Nr. RSU‑2017/81/AFN-AK (turpmāk – Atklāts konkurss), kas tiek rīkots pamatojoties uz Publisko iepirkumu likuma (turpmāk – PIL) 8.panta pirmās daļas 1.punktu.

##  1.2. Pasūtītājs

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: http://www.rsu.lv

##  1.3. Kontaktpersona

Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Sabīna Bušmane: tālruņa numurs: +37167060863, e-pasts: Sabina.Busmane@rsu.lv;

vai Infrastruktūras departamenta Administratīvo funkciju nodrošināšanas iepirkumu nodaļas vadītāja Sandija Mazlazdiņa: tālruņa numurs: +37167060859, e-pasts: Sandija.Mazlazdina@rsu.lv

## 1.4. Pretendents

1.4.1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Atklātā konkursā.

1.4.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Atklātā konkursā, kā arī katras personas atbildības apjomu. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklātā konkursa pieteikumu.

1.4.3. Ja iepirkuma līguma slēgšanas tiesības Atklātā konkursā tiek piešķirtas piegādātāju apvienībai, pirms iepirkuma līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par iepirkuma līgumā noteikto darbu izpildi un pilnvara galvenajam dalībniekam pārstāvēt piegādātāju apvienību iepirkuma līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

1.4.4. Pretendents var balstīties uz citu personu **tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

1.4.5. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka iepirkuma līguma slēgšanas gadījumā iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi.

## 1.5. Apakšuzņēmēji

### 1.5.1. Apakšuzņēmējs ir pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.

### 1.5.2. Pretendents iepirkuma līguma izpildē ir tiesīgs piesaistīt apakšuzņēmējus. Ja pretendents plāno piesaistīt apakšuzņēmējus, tad pretendents savā pieteikumā Atklātam konkursam norāda visus apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma vērtības vai lielāka, un katram šādam apakšuzņēmējam izpildei nododamo iepirkuma daļu, ka arī savam piedāvājumam Atklātam konkursam pievieno rakstiskus apakšuzņēmēju apliecinājumus atbilstoši apakšuzņēmēja apliecinājuma paraugam ***(5.pielikums)*** par apakšuzņēmēja piedalīšanos Atklātā konkursā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums.

### 1.5.3. Pretendents nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos, ievērojot PIL 62.panta nosacījumus.

### 1.5.4. Apakšuzņēmēja nomaiņa notiek saskaņā ar PIL 62.pantā noteikto kārtību.

## 1.6. Informācijas apmaiņas kārtība

Iepirkuma komisija un ieinteresētais piegādātājs ar informāciju apmainās rakstiski izmantojot elektronisko pastu.

## 1.7. Atklāta konkursa nolikuma saņemšana

### 1.7.1. Atklāta konkursa nolikumu ieinteresētie piegādātāji var saņemt to lejupielādējot elektroniskajā formātā Pasūtītāja interneta mājas lapā www.rsu.lv sadaļā “Iepirkumi”.

### 1.7.3. Ja ieinteresētajam piegādātajam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, ieinteresētajam piegādātājam ir tiesības iepazīties uz vietas ar Atklātā konkursa papildu dokumentiem.

### 1.7.2. Lejupielādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklātā konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājas lapā pie Atklāta konkursa nolikuma. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka ieinteresētais piegādātājs tos ir saņēmis un ar tiem iepazinies.

## 1.8. Papildu informācijas sniegšana

### 1.8.1. Ieinteresētais piegādātājs jautājumu par Atklāta konkursa nolikuma noteikumiem uzdod rakstiskā veidā, adresējot to iepirkuma komisijai un nosūtot to elektroniski uz elektroniskā pasta adresi: Sabina.Busmane@rsu.lv.

### 1.8.2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

### 1.8.3. Iepirkuma komisija atbildi uz ieinteresētā piegādātāja rakstisku jautājumu par Atklāta konkursa norisi vai Atklāta konkursa nolikumu sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

### 1.8.4. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums, un publicē Pasūtītāja interneta mājas lapā www.rsu.lv sadaļā “Iepirkumi” pie Atklāta konkursa nolikuma.

### 1.8.5. Ieinteresēto piegādātāju rakstiski iesniegtie jautājumi un iepirkuma komisijas atbildes uz tiem, kā arī izmaiņas un papildinājumi Atklāta konkursa nolikumā kļūst saistoši visiem Atklāta konkursa iespējamiem pretendentiem ar to paziņošanas brīdi Pasūtītāja mājaslapā [www.rsu.lv](http://www.rsu.lv), sadaļā “Iepirkumi”.

# 2. IEPIRKUMA PRIEKŠMETS

# 2.1. Iepirkuma priekšmets ir reklāmas kampaņu nodrošināšana (turpmāk – Pakalpojums) saskaņā ar Atklāta konkursa nolikumu, t.sk. tehnisko specifikāciju (turpmāk - Tehnisko specifikāciju) *(2.pielikums)*.

# 2.2. Iepirkuma priekšmeta CPV kods: 79341400-0 Reklāmas kampaņu pakalpojumi.

2.3. Iepirkuma rezultātā tiks slēgts iepirkuma līgums ar pretendentu, kura piedāvājums būs atbilstošs visām Atklāta konkursa nolikumā noteiktajām prasībām, kas būs piedāvājis saimnieciski izdevīgāko piedāvājumu un kas Atklāta konkursa rezultātā iegūs tiesības sniegt Pakalpojumu.

### 2.4. Iepirkuma līguma izpildes laiks un vieta: iepirkuma līguma darbības termiņš ir **36 (trīsdesmit seši) mēneši** no iepirkuma līguma spēkā stāšanās dienas vai līdz līgumcenas **123 966,94** (viens simts divdesmit trīs tūkstoši deviņi simti sešdesmit seši *euro*, 94 centi) bez PVN apguvei, atkarībā no tā, kurš nosacījums iestāsies pirmais.

## 2.5. Iepirkuma līguma izpildes būtiskie nosacījumi:

### 2.5.1. Pasūtītājs iepirkuma līguma izpildītājam elektroniski uz iepirkuma līgumā norādīto e-pasta adresi nosūta uzaicinājumu iesniegt savu tehnisko risinājumu un cenu. Pasūtītājs uzaicinājumā norāda visus nepieciešamos pakalpojumus, to apjomu, pakalpojuma izpildes laiku un citu būtisku informāciju pakalpojuma izpildei.

### 2.5.2. Iepirkuma līguma izpildītājam ir pienākums **24 (divdesmit četru) stundu laikā** apstiprināt uzaicinājuma saņemšanas faktu.

### 2.5.3. Iepirkuma līguma izpildītājam ne vēlāk kā **2 (divu) darba dienu laikā** vai steidzamos gadījumos – Pasūtītāja uzaicinājumā noteiktajā termiņā no uzaicinājuma saņemšanas dienas, jānosūta Pasūtītājam elektroniski visu piedāvājuma informāciju par visiem pasūtītāja uzaicinājumā norādītajiem pieprasījumiem, norādot to aprakstu, cenu EUR bez PVN un citus iespējamos nosacījumus vai ierobežojumus. Pakalpojuma cenā iepirkuma līguma izpildītājs ietver visas ar pakalpojuma veikšanu saistītās izmaksas.

### 2.5.4. Pasūtītājs **2 (divu) darba dienu laikā** vai steidzamos gadījumos – īsākā termiņā – pēc piedāvājuma saņemšanas, izvērtē saņemto piedāvājumu atbilstību noteiktajām prasībām un veic pakalpojumu saņemšanas tāmes un laika plāna saskaņošanu ar iepirkuma līguma izpildītāju.

### 2.5.5. Pasūtītājs un iepirkuma līguma izpildītājs elektroniski abpusēji vienojas par pakalpojuma apjomu un izmaksām, saskaņotais pakalpojumu apjoms un izmaksas tiek norādīti tāmēs un laika plānos.

### 2.5.6. Pretendents apņemas sniegt pakalpojumus saskaņā ar savstarpēji saskaņotu projekta laika plānu. Maksimālais kampaņas izstrādes termiņš mazajām kampaņām ir **2 (divas) nedēļas** no pasūtījuma saskaņošanas brīža, bet lielajām kampaņām **1 (viens) mēnesis** no pasūtījuma saskaņošanas brīža, ja nav iesaistīta sarežģīta ražošana un speciāli risinājumi, kas saskaņojami ar trešajām pusēm (tiks saskaņots ar Pasūtītāju).

### 2.5.7. Saskaņotās pakalpojumu tāmes un laika plānus var mainīt, Pasūtītājam un iepirkuma līguma izpildītājam vienojoties.

### 2.5.8. Pasūtītājs iepirkuma līguma ietvaros nav saistīts ar konkrētu pasūtījuma apjomu, un veic pasūtījumus atbilstoši vajadzībai un savām finanšu iespējām, pēc nepieciešamības arī samazinot maksimālo kopējo līgumcenu.

# 3. PIEDĀVĀJUMA NOFORMĒŠANAS UN IESNIEGŠANAS KĀRTĪBA

## 3.1. Piedāvājuma sagatavošanas noformēšanas prasības

### 3.1.1. Piedāvājuma dokumentus sagatavo:

#### 3.1.1.1. latviešu valodā vai, ja to oriģināli ir svešvalodā, attiecīgajam dokumentam ir pievienots tā tulkojums latviešu valodā ar pretendenta apliecinājumu par tulkojuma pareizību;

#### 3.1.1.2. piedāvājuma dokumentu lapas ir sanumurētas;

#### 3.1.1.3. visi piedāvājuma dokumenti ir cauršūti ar izturīgu diegu vai auklu. Diegi ir stingri nostiprināti ar uzlīmētu baltu papīra lapu. Šuvuma vieta ir apstiprināta ar pretendenta pārstāvja ar pārstāvības tiesībām parakstu, ir norādīts atšifrēts lappušu skaits. Piedāvājums ir noformēts tā, lai novērstu iespēju nomainīt lapas, nesabojājot nostiprinājumu;

#### 3.1.1.4. piedāvājums ir skaidri salasāms, bez labojumiem un dzēsumiem;

#### 3.1.1.5. piedāvājuma sākumā ir satura rādītājs. Ja piedāvājums iesniegts vairākos sējumos, satura rādītājs ir katram sējumam atsevišķi, pirmā sējuma satura rādītājā ir norādīts sējumu skaits un lapu skaits katrā sējumā.

### 3.1.2. Pretendents Atklātā konkursā iesniedz piedāvājuma dokumentu oriģinālu.

### 3.1.3. Piedāvājuma dokumentus sakārto šādā secībā:

#### 3.1.3.1. Pieteikums (***1.pielikums***);

#### 3.1.3.2. kvalifikācijas dokumenti;

#### 3.1.3.3. tehniskais – finanšu piedāvājums.

### 3.1.5. Visus izdevumus, kas saistīti ar piedāvājuma sagatavošanu un iesniegšanu Atklātā konkursā sedz Atklāta konkursa pretendents.

## 3.2. Piedāvājuma iesniegšanas kārtība

### 3.2.1. Piedāvājumu iesniedz personīgi vai nosūta pa pastu Pasūtītājam līdz **2017. gada 21.novembrī plkst. 10.30** uz adresi - RSU Infrastruktūras departamenta Administratīvo funkciju nodrošināšanas iepirkumu nodaļa, Kristapa iela 30, Rīga LV-1046.

### 3.2.2. Ja piedāvājums tiek nosūtīts pa pastu, ieinteresētais piegādātājs nodrošina, ka piedāvājums tiek saņemts līdz Atklāta konkursa nolikuma 3.2.1.punktā norādītajam termiņām.

### 3.2.3. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

### 3.2.4. Uz piedāvājuma iesaiņojuma norāda:

|  |
| --- |
| Rīgas Stradiņa universitāteKristapa iela 30, Rīga LV-1046Infrastruktūras departamenta Administratīvo funkciju nodrošināšanas iepirkumu nodaļa***Pretendenta nosaukums, juridiskā adrese, tālrunis***Atklātam konkursam**“Reklāmas kampaņu nodrošināšana”,** Iepirkuma identifikācijas Nr. RSU-2017/81/AFN-AK**Neatvērt līdz piedāvājumu atvēršanas sanāksmei** |

### 3.2.5.Iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam, ja piedāvājums iesniegts vai piegādāts Pasūtītājam pēc Atklāta konkursa nolikuma 3.2.1.punktā norādītā piedāvājuma iesniegšanas termiņa beigām vai, ja Iepirkumu uzraudzības birojs ir uzdevis pārtraukt Pasūtītājam Iepirkumu PIL 71.panta otrajā daļa 3.punktā vai trešajā daļā noteiktajā gadījumā.

## 3.3. Piedāvājuma grozīšana un atsaukšana

### 3.3.1. Pretendentam ir tiesības papildināt vai atsaukt savu piedāvājumu līdz piedāvājuma atvēršanai. Piedāvājuma papildinājumi un atsaukumi, ja tādi ir, jāiesniedz rakstiskā formā personīgi vai nosūtot pa pastu uz adresi - RSU Infrastruktūras departamenta Administratīvo funkciju nodrošināšanas iepirkumu nodaļa, Rīgā, Kristapa ielā 30 līdz 2017. gada 21.novembra plkst. 10.30 slēgtā, aizzīmogotā iepakojumā. Uz iepakojuma norāda:

#### 3.3.1.1. pretendenta nosaukums, adrese un tālrunis;

#### 3.3.1.2. norāde: Atklātam konkursam “Reklāmas kampaņu nodrošināšana”, iepirkuma identifikācijas Nr. RSU-2017/81/AFN-AK. Neatvērt līdz 2017. gada 21.novembra plkst. 10.30;

#### 3.3.1.3. papildus norāde uz aploksnes: “PAPILDINĀJUMS”, “ATSAUKUMS”.

### 3.3.2. Ja pretendents maina vai papildina savu piedāvājumu pēc piedāvājuma iesniegšanas termiņa beigām (Atklāta konkursa nolikuma 3.2.1.punkts), iepirkuma komisija noraida pretendentu jebkurā piedāvājuma vērtēšanas posmā.

# 4. PIEDĀVĀJUMU ATVĒRŠANA

### 4.1.Piedāvājumu atvēršanas sanāksme notiek **2017. gada 21.novembra** **plkst. 10.30**, Rīgā, Kristapa ielā 30 (1. stāvā).

### 4.2. Piedāvājumu atvēršanas sanāksme notiek saskaņā ar PIL un Ministru kabineta noteikto kārtību par iepirkuma procedūru norisi.

### 4.3. Iepirkuma komisija atver piedāvājumus to iesniegšanas secībā. Atverot piedāvājumus, iepirkuma komisija nosauc pretendentu, piedāvājuma iesniegšanas datumu, laiku un piedāvāto cenu vai izmaksas.

### 4.4. Piedāvājumu atvēršanas sanāksmes norisi, piedāvājumu iesniegšanas datumu un laiku un piedāvāto cenu vai izmaksas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokola kopiju izsniedz 3 (trīs) darbdienu laikā no rakstveida pieprasījuma saņemšanas.

### 4.5. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem.

# 5. PRETENDENTU ATLASES PRASĪBAS UN IESNIEDZAMIE DOKUMENTI

### 5.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu.

### 5.2**.** Pretendents savam piedāvājumam pievieno pieteikumu dalībai Atklātā konkursā (Atklātā konkursa nolikuma ***1. pielikums***), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

### 5.3. Pretendentam saskaņā ar PIL 49.panta pantu ir tiesības izvēlēties iesniegt Eiropas vienoto iepirkuma procedūras dokumentu[[1]](#footnote-1), lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

## 5.4. Pretendenta kvalifikācijas prasības:

|  |  |
| --- | --- |
| Kvalifikācijas prasības | Pretendentu iesniedzamie kvalifikācijas dokumenti |
| 5.4.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām (LV Uzņēmumu reģistrā vai līdzvērtīgā reģistrā ārvalstīs). | 5.4.1.1. iepirkuma komisija pārbauda informāciju par pretendentu, kurš ir reģistrēts LV Komercreģistrā Uzņēmumu reģistrā mājaslapā (<http://www.ur.gov.lv/>).  |
| **Prasības saimnieciskajam un finanšu stāvoklim** | **Iesniedzamie dokumenti** |
| 5.4.2. Pretendenta vidējais gada finanšu apgrozījums (bez PVN) reklāmas pakalpojumu jomā pēdējo trīs noslēgto finanšu gada laikā \* *(par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats)* ir vismaz 140 000,00 (viens simts četrdesmit tūkstoši *euro* un 00 centi) bez PVN.*\*Vidējā finanšu apgrozījuma aprēķins tiek veikts: pēdējo trīs noslēgto finanšu gadu apgrozījumu kopsummu (EUR bez PVN) dalot ar trīs.* | 5.4.2.1. Finanšu pārskats **vai izraksts no tā** par pēdējiem trīs pārskata gadiem, ja Pretendents nodarbojas tikai ar reklāmas izstrādes pakalpojumu sniegšanu, **vai**5.4.2.2. Pretendenta parakstīts apliecinājums par iepriekšējo trīs noslēgto finanšu gadu apgrozījumu reklāmas izstrādes pakalpojumu sniegšanas jomā, norādot klientus, kuriem sniegti šie pakalpojumi, un darījumu summas.5.4.2.3. Ja Pretendents balstās uz citu personu finansiālajām iespējām (neatkarīgi no to savstarpējo attiecību tiesiskā rakstura), Pretendents iesniedz visu šo personu apliecinājumu un vienošanos par sadarbību konkrētā pakalpojuma izpildē, ka viņa rīcībā būs nepieciešamie resursi pakalpojuma izpildei. Visas šajā punktā minētās personas ir solidāri atbildīgas par iepirkuma līguma izpildi. |
| **Prasības tehniskajām un profesionālajām spējām** | **Iesniedzamie dokumenti** |
| 5.4.3. Pretendentam iepriekšējo 3 (trīs) gadu laikā\* (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze vismaz 3 (trīs) līdzvērtīgu pēc satura pakalpojumu sniegšanā un kur vismaz viena noslēgtā līguma summa nav mazāka par 50 000,00 EUR (piecdesmit tūkstoši *euro*, 00 centi) bez PVN.*\*Pēdējie/iepriekšējie 3 (trīs) gadi tiek aprēķināti, skaitot no piedāvājuma iesniegšanas brīža. Piemērs: piedāvājums iesniegts 2017. gada 1. maijā - par atbilstošu pieredzi, kas ir iegūta pēdējo 3 (trīs) gadu laikā, tiks uzskatīta pieredze, kas iegūta laika posmā no 2014. gada 1. janvāra līdz piedāvājuma iesniegšanas brīdim.* | 5.4.3.1. Saraksts par pretendenta pieredzi līdzvērtīgu pakalpojumu sniegšanā ne vairāk kā trīs iepriekšējos gados līdz piedāvājuma iesniegšanas dienai, saskaņā ar Atklāta konkursa nolikuma ***3. pielikumu***, pievienojot vismaz trīs atsauksmes no sarakstā norādītā pakalpojuma saņēmēja, kā arī atsauksmē norādot gan kontaktpersonu un kontaktinformāciju atsauksmes pārbaudei. |
| 5.4.4. Pretendenta rīcībā ir šādi speciālisti**\***:5.4.4.1.**Stratēģiskais plānotājs (reklāmas stratēģis)** ar augstāko izglītību (vismaz bakalaura grāds), kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai ir pieredze 3 (trīs) apjoma ziņā līdzvērtīgu reklāmas projektu stratēģiju izstrādē, kur katra atsevišķi veidotā reklāmas projekta summa naudas izteiksmē nav mazāka par 5 000,00 EUR (pieci tūkstoši *euro*, 00 centi) bez PVN.5.4.4.2. **Radošais direktors** ar augstāko izglītību (vismaz bakalaura grāds), kuram ir:a) vismaz 3 (trīs) gadu pieredze darbā kā radošajam direktoram vai tam pielīdzināmā amatā un, veicot reklāmas ideju un kampaņu izstrādi un realizēšanu;b) kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze 3 (trīs) apjoma ziņā līdzvērtīgu reklāmas kampaņu ideju izstrādē, kur katra atsevišķi veidotā reklāmas projekta summa naudas izteiksmē nav mazāka par 5 000,00 EUR (pieci tūkstoši *euro*, 00 centi) bez PVN.5.4.4.3. **Projektu vadītājs** ar augstāko izglītību (vismaz bakalaura grāds), kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze 3 (trīs) apjoma ziņā līdzvērtīgu reklāmas projektu kampaņu vadīšanā, kur katra atsevišķi veidotā reklāmas projekta summa naudas izteiksmē nav mazāka par 5 000,00 EUR (pieci tūkstoši *euro*, 00 centi) bez PVN..5.4.4.4. **Teksta autors**, kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze reklāmas kampaņu tekstu veidošanā latviešu valodā.5.4.4.5. **Mākslinieks** ar augstāko izglītību (vismaz bakalaura grāds), kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir reklāmas kampaņu mākslinieciskā noformējuma veidošanā. 5.4.4.6. **Maketētājs**, kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze reklāmas kampaņu maketu noformējuma veidošanā un adaptāciju izstrādē.5.4.4.7. **Korektors,** kuram pēdējo 3 (trīs) gadu laikā (2014., 2015., 2016. gadā, kā arī 2017. gadā laika periodā līdz piedāvājuma iesniegšanas dienai) ir pieredze reklāmas kampaņu projektu tekstu korektora darbā latviešu valodā . | 5.4.4.¹ **Dzīvesgājuma apraksts (CV)**, norādot darba tiesisko attiecību statusu (darba līgums, autorlīgums, uzņēmuma līgums, citas formas), pasūtītāju, darba pienākumus, izpildes vietu un periodu, kā arī pievienotas speciālista  **izglītības/kvalifikācijas dokumentu kopijas**;5.4.4.² Attiecībā uz **stratēģisko plānotāju,** **radošo direktoru** un **projektu vadītāja** pieredzi, papildus jāiesniedz vismaz 3 (trīs) pasūtītāju/klientu/darba devēju atsauksmes, kas apliecina speciālista pieredzi.5.4.4.³ Piesaistīto speciālistu parakstīti **pieejamības apliecinājumi *(6. pielikums)*** vai cita dokumentācija (darba līguma kopija, uzņēmuma līguma kopija), kas apliecina, ka speciālists iepirkuma līguma izpildei būs pieejams.***\*Amatu pozīcijām pieļaujams viens vai vairāki speciālisti. Ja ir vairāki speciālisti, tad CV iesniedzams par katru no darbiniekiem.*** |

**5.5.** Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

# 6. TEHNISKAIS UN FINANŠU PIEDĀVĀJUMS

### 6.1. Atklātā konkursa tehniskā specifikācija (turpmāk - Tehniskā specifikācija) ir norādīta Atklātā konkursa nolikuma ***2. pielikumā*** “Tehniskās specifikācija/Tehniskā un finanšu piedāvājuma veidlapa”.

### 6.2. Tehnisko un finanšu piedāvājumu pretendents sagatavo atbilstoši “Tehniskā specifikācija/Tehniskā un finanšu piedāvājuma veidlapa” ***(2. pielikums)***.

### 6.3. Pretendents tehniskajam piedāvājumam pievieno **apliecinājumu**, ka tas apņemas sniegt pakalpojumu saskaņā ar savstarpēji saskaņotu projekta laika grafiku. Maksimālais kampaņas izstrādes termiņš mazajām kampaņām **2 (divas) nedēļas no pasūtījuma saņemšanas brīža**, bet lielajām kampaņām **1 (viens) mēnesis no pasūtījuma saņemšanas brīža**, ja nav iesaistīta sarežģīta ražošana un speciāli risinājumi, kas saskaņojami ar trešajām pusēm (tiks saskaņots ar Pasūtītāju).

#### 6.4. Finanšu piedāvājumā norādītajām cenām ir jābūt norādītām *euro* (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar pakalpojuma sniegšanu, tai skaitā, arī visi nodokļi, visi materiāli un resursi, kas nepieciešami darbu veikšanai, kā arī samaksa par jebkādu Pakalpojumu sniedzēja pieļauto nepilnību vai kļūdu novēršanu darbu izpildes gaitā un izmaiņu vai labojumu izdarīšanu jau realizētajos darbos pēc Pasūtītāja pieprasījuma, ja ir konstatēti defekti vai trūkumi.

# 7. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA

### 7.1. Piedāvājuma izvēles kritērijs ir Atklātā konkursa nolikumam atbilstošs saimnieciski visizdevīgākais piedāvājums.

### 7.2. Piedāvājuma vērtēšanas pamatnoteikumi

### 7.2.1. Iepirkuma komisija pārbauda piedāvājumu atbilstību Atklāta konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.

### 7.2.2. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

## 7.3. Piedāvājumu vērtēšana

### 7.3.1. Iepirkuma komisija piedāvājumu vērtēšanu veiks šādos etapos:

7.3.1.2. piedāvājuma noformējuma pārbaude;

7.3.1.3. kvalifikācijas atbilstības pārbaude;

7.3.1.4. tehniskā – finanšu piedāvājuma vērtēšana;

7.3.1.5. saimnieciski visizdevīgākā piedāvājuma noteikšana.

## 7.4. Piedāvājuma noformējuma pārbaude

### 7.4.1. Iepirkuma komisija novērtē katra piedāvājuma atbilstību Atklāta konkursa nolikuma 3.1. punktā noteiktajām prasībām.

### 7.4.2. Ja piedāvājums neatbilst kādai no piedāvājumu noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.

* 1. **Pretendentu kvalifikācijas atbilstības pārbaude**
		1. Iepirkuma komisija novērtē pretendentu kvalifikācijas atbilstību Atklātā konkursa nolikuma 5.4.punktā noteiktajām pretendentu atlases prasībām tikai tam pretendentam, kuram būtu piešķiramas iepirkuma līguma slēgšanas tiesības.
		2. Ja pretendents neatbilst kādai no Atklātā konkursa nolikuma 5.4.punktā noteiktajai kvalifikācijas prasībai, iepirkuma komisija izslēdz pretendentu no turpmākās dalības Atklātā konkursā.
	2. **Tehniskā un finanšu piedāvājumu pārbaude**

#### **Iepirkuma komisija uzaicina pretendentus, kas atbilsts Atklāta konkursa nolikuma kvalifikācijas prasībām, piedalīties radošā darba uzdevuma, kas noteikts „Tehniskā specifikācija/Tehniskais un finanšu piedāvājums”, prezentēšanā. Uzaicinājumā tiks noteikts radošā darba uzdevuma prezentācijas datums, kas nav īsāks kā 5 (piecas) darba dienas no uzaicinājuma nosūtīšanas dienas. Uzaicinājums tiks nosūtīts elektroniski uz pretendenta piedāvājumā norādīto e-pasta adresi.**

* + 1. **Radošais darba uzdevumu iepirkuma komisija vērtēs atbilstoši vērtēšanas kritērijiem, kas noteikti Atklāta konkursa nolikuma 7.7.4. punkta “C” pozīcijā un atbilstoši tehniskajai specifikācijai.**
		2. Iepirkuma komisija pārbauda vai finanšu piedāvājums atbilst Atklāta konkursa nolikuma „Tehniskā specifikācija/Tehniskais un finanšu piedāvājums” norādītajai formai *(****2.pielikums***) un vai tajā nav aritmētisku kļūdu.
		3. Ja iepirkuma komisija konstatē aritmētiskās kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.
		4. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

####  **Saimnieciski visizdevīgākā piedāvājuma noteikšana**

#### Pēc pretendentu piedāvājumu atbilstības tehniskajai specifikācijai pārbaudes iepirkuma komisija vērtē prasībām atbilstošos piedāvājumus pēc saimnieciski visizdevīgākā piedāvājuma, kuru nosaka, ņemot iegūtos punktus par visām pozīcijām (**A; B; C; D**) kopā.

#### Maksimālais iegūstamo punktu skaits ir 140 punkti.

#### Par saimnieciski visizdevīgāko iepirkuma komisija atzīs tā pretendenta piedāvājumu, kas būs ieguvis lielāko punktu skaitu saskaņā ar Atklātā konkursa nolikumā noteiktajiem piedāvājumu vērtēšanas kritērijiem.

* + 1. Saimnieciski visizdevīgākais piedāvājums tiks izvēlēts pēc šādiem kritērijiem:

|  |  |  |  |
| --- | --- | --- | --- |
| **Pozīcija** | **Vērtēšanas kritērijs** | **Maksimālais punktu skaits** | **Aprēķins** |
| **A** | Pretendenta piedāvātā kopējā cena par **izstrādājamiem materiāliem** EUR bez PVN par visām pozīcijām | **A = 40 x (Ax/Ay),** kur A – pretendenta iegūtais punktu skaits; 40 – noteiktais maksimālais punktu skaits cenai; Ax – lētākā piedāvājuma cena; Ay – vērtējamā piedāvājuma cena. |
| Piedāvātā cena EUR bez PVN | **40** |  |
| **B** | Pretendenta piedāvātā kopējā cena par **darba stundu likmju grozu** EUR bez PVN par visām pozīcijām | **B = 40 x (Bx/By),** kur B – pretendenta iegūtais punktu skaits; 40 – noteiktais maksimālais punktu skaits cenai; Bx – lētākā piedāvājuma cena; By – vērtējamā piedāvājuma cena. |
| Piedāvātā cena EUR bez PVN | **40** |  |
| **C** | **Radošā darba uzdevuma izpilde** | Atbilstoši kritērijiem, kas noteikti Tehniskajā specifikācijā par katru uzdevumu saņem: izpildīts – 4 punkti; daļēji izpildīts – 2 punkts;nav izpildīts – 0 punkti. |
| Atbilstoši kritērijiem (13. pozīcijas), kas noteikti Tehniskajā specifikācijā  | **52** |  |
| **D** | Pretendenta speciālistam – **radošajam direktoram, projektu vadītājam vai māksliniekam ir papildus pieredze reklāmas kampaņu izveidē, kas ieguvušas balvas** (1., 2. vai 3. vieta vai atzinība) kādā no reklāmas konkursiem Latvijā vai Baltijā: Golden Hammer, Adwards, Baltic PR awards vai citi pēdējo 3 (trīs) gadu laikā. **Ir iesniegta dokumentācija, kas apliecina pretendenta speciālista darbu pie godalgotās reklāmas kampaņas**– (atsauksme no pakalpojuma saņēmēja, dokumentācija, kas apliecina apbalvojumu (kopija)) | Piemēro, jo pretendenta piedāvātajam speciālistam ir D vērtēšanas kritērijā prasītā pieredze. |
| Nav iesniegta informācija par papildus pieredzi | **0** |  |
| Pretendentam vai tā speciālistam ir 3-4 Latvijas un Baltijas mēroga apbalvojumi. | **3** |
| Pretendentam vai tā speciālistam ir 5 vai vairāk Latvijas un Baltijas mēroga apbalvojumi. | **5** |
|  | **Kopā:** | **140** | **A+B+C+D pozīcijā iegūtie punkti** |

# 8. LĒMUMA PAR ATKLĀTA KONKURSA REZULTĀTIEM PIEŅEMŠANA UN PAZIŅOŠANA, UN LĪGUMA SLĒGŠANA

## 8.1. Informācijas pārbaude pirms lēmuma par iepirkuma līguma slēgšanas tiesību piešķiršanas pieņemšanas

Attiecībā uz pretendentu, kuram būtu piešķiramas iepirkuma līguma slēgšanas tiesības Atklātā konkursā, iepirkuma komisija PIL 42. pantā noteiktajā kārtībā veic pārbaudi par PIL 42. panta pirmajā daļā vai otrajā daļā noteikto izslēgšanas nosacījumu esamību.

## 8.2. Lēmuma par Atklāta konkursa rezultātiem pieņemšana un paziņošana

### 8.2.1. Iepirkuma līguma slēgšanas tiesības tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu saimnieciski visizdevīgāko piedāvājumu un kuram nav konstatēta PIL 42. panta pirmajā daļā vai otrajā daļā noteikto izslēgšanas nosacījumu esamība.

### 8.2.2. Visi pretendenti tiek rakstveidā informēti par Atklāta konkursa rezultātu trīs darbadienu laikā no lēmuma pieņemšanas dienas, nosūtot paziņojumu uz pretendentu norādīto pieteikumā Atklātajam konkursam e-pasta adresi ***(1. pielikums)*** saskaņā ar PIL 37. panta ceturto daļu.

### 8.2.3. Ja Atklātā konkursā nav iesniegti piedāvājumi, iepirkuma komisija pieņem lēmumu izbeigt Atklātu konkursu un trīs darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu.

### 8.2.4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Iepirkuma komisija trīs darbdienu laikā vienlaikus (vienā dienā) informē pretendentus par iemesliem, kuru dēļ Atklāts konkurss tiek pārtraukts. Iepirkuma komisija iespējami īsā laikā, bet ne vēlāk kā trīs darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par grozījumiem, iepirkuma procedūras izbeigšanu vai pārtraukšanu norādot apstākļus, kas bija par pamatu Atklāta konkursa pārtraukšanai.

## 8.3. Iepirkuma līguma slēgšana

### 8.3.1. Pasūtītājs slēdz ar Atklāta konkursa uzvarētāju iepirkuma līgumu saskaņā ar PIL un citiem normatīviem aktiem ne ātrāk kā nākamajā darba dienā pēc nogaidīšanas termiņa beigām, kas noteikts PIL 60. panta sestajā daļā. Iepirkuma līgums tiek sagatavota, pamatojoties uz Pasūtītāja lēmumu par iepirkuma līguma slēgšanas tiesību piešķiršanu un Atklāta konkursa uzvarētāja iesniegto piedāvājumu.

### 8.3.2. Atklāta konkursa uzvarētājam iepirkuma līgums jāparaksta piecu darba dienu laikā no Pasūtītāja nosūtītā uzaicinājuma parakstīt iepirkuma līgumu nosūtīšanas (arī e-pasta veidā) dienas. Ja norādītajā termiņā Atklāta konkursa uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

### 8.3.3. Ja izraudzītais pretendents atsakās slēgt iepirkuma līgumu ar Pasūtītāju, iepirkuma komisija var pieņemt lēmumu slēgt iepirkuma līgumu ar nākamo pretendentu, kura piedāvājums atbilst Atklāta konkursa nolikuma prasībām un ir nākamais saimnieciski visizdevīgākais piedāvājums.

### 8.3.4. Pēc iepirkuma līguma slēgšanas tiesību piešķiršanas, bet ne vēlāk kā uzsākot iepirkuma līguma izpildi, pretendents, gadījumā ja tas plāno iesaistīt iepirkuma līguma izpildē apakšuzņēmējus, iesniedz Pasūtītājam sarakstu, kurā norāda visus apakšuzņēmējus, kuru sniedzamo pakalpojumu vērtība ir 10 procenti no kopējās Atklātā konkursa nolikuma 2.5.punktā norādītā iepirkuma līguma vērtības apjoma vai lielāka, un katram šādam apakšuzņēmējam izpildei nododamo pakalpojuma daļu. Pretendents norāda katra apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus.

**9. IEPIRKUMA KOMISIJAS DARBĪBA, TĀS TIESĪBAS UN PIENĀKUMI**

## 9.1. Iepirkuma komisijas darbības pamatnoteikumi

9.1.1.Iepirkuma komisija darbojas saskaņā ar PIL, Atklāta konkursa nolikumu un Pasūtītāja rīkojumu par iepirkuma komisiju.

### 9.1.2. Iepirkuma komisijas tiesības:

### 9.1.2.1. jebkurā Atklāta konkursa stadijā prasīt, lai pretendents iesniedz visus dokumentus vai daļu no tiem, kas apliecina tā atbilstību paziņojumā par iepirkuma līgumu vai Atklāta konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā vai pieejama publiskajās datubāzēs;

### 9.1.2.2. pieprasīt precizēt piedāvājumā iesniegto informāciju un sniegt detalizētus paskaidrojumus;

### 9.1.2.3. pārbaudīt visu pretendenta sniegto ziņu patiesumu;

### 9.1.2.4. pieaicināt iepirkuma komisijas darbā ekspertus ar padomdevēja tiesībām;

### 9.1.2.5. pieprasīt no pretendenta informāciju par piedāvājuma cenas veidošanās mehānismu;

### 9.1.2.6. noraidīt nepamatoti lētu piedāvājumu;

### 9.1.2.7. pārtraukt Atklātu konkursu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem;

### 9.1.2.8. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

### 9.1.3. Iepirkuma komisijas pienākumi:

### 9.1.3.1. nodrošināt Atklāta konkursa norisi un dokumentēšanu;

### 9.1.3.2. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;

### 9.1.3.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu;

### 9.1.3.4. vērtēt pretendentu iesniegtos piedāvājumus saskaņā ar PIL, Atklāta konkursa nolikumu;

### 9.1.3.5. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**10. IEINTERESĒTĀ PIEGĀDĀTĀJA / PRETENDENTA TIESĪBAS UN PIENĀKUMI**

## 10.1. Ieinteresēto piegādātāju / pretendentu tiesības

### 10.1.1. Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

### 10.1.2. Rakstiski pieprasīt Atklāta konkursa nolikuma izsniegšanu elektroniskā formā pa elektronisko pastu.

### 10.1.3. Veidot piegādātāju apvienības un iesniegt vienu kopēju piedāvājumu Atklātā konkursā.

### 10.1.4. Iesniedzot piedāvājumu, pieprasīt apliecinājumu no Pasūtītāja par piedāvājuma saņemšanu.

### 10.1.5. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

## 10.2. Ieinteresētā piegādātāja / pretendenta pienākumi

### 10.2.1. Lejupielādējot vai saņemot Atklāta konkursa nolikumu sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja interneta mājas lapā [www.rsu.lv](http://www.rsu.lv).

### 10.2.2. Ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā Atklāta konkursa nolikumā noteiktajā piedāvājumu iesniegšanas termiņā.

### 10.2.3. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.

### 10.2.4. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par piedāvātās cenas veidošanās mehānismu.

### 10.2.4. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**11. PIELIKUMU SARAKSTS**

1. pielikums – Pieteikums *(veidlapa);*

2. pielikums – Tehniskā specifikācija/Tehniskā un finanšu piedāvājuma veidlapa;

3. pielikums – Informācija par pretendenta pieredzi *(veidlapa);*

4. pielikums – Līguma projekts;

5. pielikums – „Apakšuzņēmēja apliecinājums” *(veidlapa);*

6. pielikums – Pieejamības apliecinājums.

Iepirkuma komisijas priekšsēdētāja S. Mazlazdiņa

**1. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

PIETEIKUMS

Atklātam konkursam

**“Reklāmas kampaņu nodrošināšana”**,

ID Nr. RSU-2017/81/AFN-AK

|  |  |
| --- | --- |
| *Kam:* **Rīgas Stradiņa universitātei**Kristapa iela 30Rīga LV-1046Latvija | *No:* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

Godātā iepirkuma komisija,

Saskaņā ar atklāta konkursa „Reklāmas kampaņu nodrošināšana”, identifikācijas Nr. RSU-2017/81/AFN-AK (turpmāk – Atklāts konkurss) nolikumu, mēs, apakšā parakstījušies, apstiprinām piedāvājumā sniegto ziņu patiesumu.

1. Ja pretendents ir piegādātāju apvienība:
	1. personas, kuras veido piegādātāju apvienību nosaukums, reģ. Nr., juridiskā adrese:\_\_\_\_\_;
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### Mēs apstiprinām, ka:

2.1. piekrītam Atklāta konkursa nolikuma pievienotās iepirkuma līguma projekta nosacījumiem;

2.2. ievērosim Atklāta konkursa nolikuma un iepirkuma līgumā noteiktās prasības, spējam nodrošināt kvalitatīvu tehniskajā specifikācijā norādītā Pakalpojuma sniegšanu.

2.3. apliecinām, ka *(Pretendenta nosaukums)* ir nepieciešamās profesionālās, tehniskās un organizatoriskās spējas, finanšu resursi, iekārtas, personāls un cita fiziska infrastruktūra, kas nepieciešami iepirkuma līguma izpildei.

2.4. neesam ieinteresēti nevienā citā piedāvājumā, kas iesniegts Atklātā konkursā.

3. Pretendents plāno piesaistīt līguma izpildē šādus apakšuzņēmējus (*norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka*).

4. Pretendenta uzņēmums vai tā piesaistītā apakšuzņēmēja uzņēmums atbilst mazā *vai* vidējā (*norāda attiecīgi*) uzņēmuma statusam (*norāda pēc nepieciešamības*)[[2]](#footnote-2).

Informācija par pretendentu vai personu, kura pārstāv piegādātāju Atklātā konkursā:

|  |  |
| --- | --- |
| Pretendenta nosaukums: |  |
| Reģistrēts: |  |
| ar Nr. |  |
| Juridiskā adrese:  |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese**  |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par Atklātam konkursam iesniegto dokumentu komplektāciju, tajos ietverto informāciju, noformējumu, atbilstību Atklāta konkursa nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2017. gada \_\_. \_\_\_\_\_\_\_\_\_\_\_.

**2. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**Tehniskā specifikācija/Tehniskā un finanšu piedāvājuma veidlapa**

**Pakalpojuma mērķis** ir noslēgt iepirkuma līgumu par pilnu reklāmas pakalpojumu servisu no aģentūras, kas var nodrošināt stratēģisku un taktisku pieeju integrētas komunikācijas veidošanai, lai popularizētu Rīgas Stradiņa universitāti (turpmāk – RSU) un veicinātu tās produktu un pakalpojumu pārdošanu, veidojot kvalitatīvus un profesionālus reklāmas materiālus, reklāmas aktivitāšu idejas un kampaņas.

**Ar pilnu reklāmas servisu tiek saprasts:**

1. reklāmas ideju (radošu konceptu) ģenerēšana un attīstīšana atbilstoši RSU stratēģiskajiem uzstādījumiem un mērķiem konkrētos darba uzdevumos (atbilstoši mūsdienīgiem risinājumiem un saskaņā ar konkrēto auditoriju interesēm un mediju lietošanas paradumiem);
2. kvalitatīvas komunikācijas nodrošināšana ar dažādām RSU pakalpojumu, produktu un piedāvājumu mērķa auditorijām;
3. reklāmas tekstu izstrāde atbilstoši katras reklāmas kampaņas specifikai (mērķis, mērķa grupa, ziņa un komunikācijas kanāli);
4. dažādu reklāmas formātu t. sk. video un audio klipu, interneta baneru, integrētu interneta risinājumu, sociālo tīklu publikāciju, preses maketu, vides plakātu, skrejlapu, dažādu maketu, drukas materiālu un suvenīru dizaina izstrāde un nodošana ražošanā atbilstoši attiecīgajām tehniskajām specifikācijām (dizaina izstrādē jāievēro vienota stilistika un RSU korporatīvās identitātes vadlīnijas, kas pieejamas [www.rsu.lv/identitate](http://www.rsu.lv/identitate)).
5. katras atsevišķās kampaņas vai darba uzdevuma reklāmas budžeta sastādīšana, saskaņošana un uzraudzība kampaņu ietvaros;
6. projektu dokumentācijas uzturēšana (tāmes, akti, rēķini un citi nepieciešamie dokumenti);
7. izstrādāto materiālu glabāšana un labošana/informācijas maiņa (pēc Pasūtītāja norādēm);
8. materiālu nosūtīšana e-pastā, failu apmaiņas platformās vai izvietošana uz serveriem (pēc pieprasījuma no Pasūtītāja vai iesaistītajiem medijiem).

**Darba stundas**

|  |  |  |
| --- | --- | --- |
| **Nr. p. k.** | **Amata nosaukums** | **Piedāvājums****EUR/h (bez PVN)** |
| 1. | Radošais direktors |  |
| 2. | Reklāmas stratēģis |  |
| 3. | Mākslinieks |  |
| 4. | Projektu vadītājs |  |
| 5. | Tekstu autors |  |
| 6. | Maketētājs |  |
| 7. | Korektors |  |
| **Kopā:** |  |

**Izstrādājamie materiāli**

|  |  |  |
| --- | --- | --- |
| **Nr. p. k.** | **Materiāls** | **Piedāvājums** **EUR/gabalā (bez PVN)** |
| 1. | **Video klipu scenārijs** |  |
|  | 30 sekunžu klipam |  |
|  | 60 sekunžu klipam |  |
| 2. | **Audio klipu scenārijs** |  |
|  | 30 sekunžu klipam |  |
| 3. | **Interneta baneru izstrāde** |  |
|  | kvadrāta |  |
|  | horizontāls  |  |
|  | vertikāls |  |
|  | Facebook/Instagram publikācijas |  |
| 4. | **Vides reklāmas maketa izstrāde (OOH)** |  |
|  | Sab. transporta pieturas plakāts (1,19m x 1,75m) |  |
|  | Vides līmējamais plakāts (1,35m x 2,98m) |  |
| 5. | **Preses maketu izstrāde** |  |
|  | 1/2 A4 horizontāli |  |
|  | A4 pilna lapa |  |
| 6. | **Drukas materiālu izstrāde** |  |
|  | A5 līflets, abpusējs |  |
|  | A4 buklets, 16 lappuses |  |
|  | Reklāmas plakāts iekštelpām (A2) |  |
|  | Reklāmas plakāts iekštelpām (A0) |  |
| **Kopā**: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Pretendenta amatpersonas/ pretendenta fiziskas personas paraksts, tā atšifrējums)*

**2.1. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**RADOŠAIS DARBA UZDEVUMS IEPIRKUMA PRETENDENTIEM**

**Piedāvāt radošu un mūsdienīgu uzņemšanas kampaņas radošo koncepciju RSU tēla popularizēšanai Latvijas vidusskolēniem. Veicināt interesi par studijām RSU, izmantojot jauniešu vidū populārākos medijus un to piedāvātos reklāmas formātus. Veidot uzrunājošas reklāmas materiālu skices un risinājumus, kas piesaista jauniešu uzmanību un ieinteresē saturā.**

1. **Izstrādājamais produkts –** mūsdienu aktuālajiem digitālajiem risinājumiem un mediju lietošanas paradumiem atbilstošs uzņemšanas kampaņas reklāmas projekts, kas piesaistīs jauniešu uzmanību RSU tēlam un piedāvātajām studiju iespējām, un veidos pēctecību no vidusskolas uz universitāti.
2. **Mērķauditorija –** jaunieši vecumā no 19 līdz 20 gadiem, Latvijas vidusskolu skolēni vai neseni absolventi (absolvējuši vidusskolu pāris gadu iepriekš, bet nav iestājušies augstskolā vai vēlas mainīt studijas).
3. **Mērķis –** veicināt RSU tēla un pamatstudiju programmu (1., 2. un bakalaura līmeņa studiju programmu) atpazīstamību jauniešu vidū, lai nostiprinātu RSU pozīcijas Latvijas augstskolu vidū kā universitātei, kas piedāvā iegūt augstāko izglītību medicīnā, veselības un sociālajās zinātnēs, lielāku uzsvaru liekot uz sociālo zinātņu (komunikācijas zinātnes, tiesību zinātnes un Eiropas studiju) atpazīstamību. Iegūt pēc iespējas lielāku pieteikumu skaitu studiju programmās RSU.
4. **Pamatinformācija –** RSU ir augstākās izglītības iestāde, kas piedāvā vairāk nekā 30 pamatstudiju programmu, kuras pieejamas [www.rsu.lv/studiju-iespejas/pamata-studiju-programmas](http://www.rsu.lv/studiju-iespejas/pamata-studiju-programmas). RSU nostiprinājusi savas pozīcijas kā Baltijā vadošā medicīnas izglītības universitāte, kā arī jau 25 gadus piedāvā sociālo zinātņu studijas, kuru pozīcijas Latvijas augstākās izglītības sistēmā joprojām jāstiprina. Tā ir reputācijas līdere Latvijas augstskolu vidū (pēc KANTAR TNS 2017. gada datiem) un Eksporta čempione (LIAA, 2016), starptautiski orientēta, ar lielāko ārvalstu studentu īpatsvaru Baltijā.
5. **Kampaņas informācija –** vasaras uzņemšana ir lielākā ikgadējā kampaņa, kas ilgst no maija beigām līdz jūlijam. Pieteikšanās studijām elektroniski sākas 1. jūnijā vietnē uznemsana.rsu.lv (nav obligāta, bet ļoti vēlama, jo tiek ietaupīts laiks klātienes apmeklējumam; no iepriekšējo gadu pieredzes absolūti lielākā daļa piereģistrējas elektroniski). Pieteikšanās klātienē norit no 1. jūnija līdz 15. jūnijam – Rīgā, Dzirciema ielā 16. RSU piedāvā šādus studiju virzienus – Tiesību zinātne, Komunikācija, Eiropas studijas un Veselibas aprūpe (Farmācija, Medicīna, Rehabilitācija, Sabiedrības veselība, Zobārstniecība).
6. **Mediji un reklāmas formāti –** primāri digitālie mediji - dažādas to platformas un formāti, kas pieejami Latvijas jauniešiem Rīgā un reģionos, piesaista uzmanību un aicina uz lietošanas aktivitāti (portāli, mājaslapas, aplikācijas, mobilās lapas, sociālo tīklu platformas) un dalīšanos ar savu personīgo pieredzi un iesaisti. Sekundāri – TV, radio, vides plakāti.
7. **Izpildes prasības**
	* kampaņu izstrādāt latviešu valodā;
	* ievērot materiālu vienotu stilu un RSU korporatīvās identitātes vadlīnijas, kas pieejamas [www.rsu.lv/identitate](http://www.rsu.lv/identitate);
	* darba uzdevuma ideju veidot aprakstošā formā (1-2 A4 lapas) un vizualizēto konceptu veidot prezentācijas formā (PDF formātā), ko pretendents pēc saviem ieskaties var papildināt ar saitēm un audio vai video piemēriem, kas izvietoti uz web platformām.

**Vērtēšanas kritēriji**

|  |  |  |
| --- | --- | --- |
| **Nr. p. k.** | **Kritēriji** | **Vērtējums, punkti:*****izpildīts – 4 punkti;******daļēji izpildīts – 2 punkts;******nav izpildīts – 0 punkti (tiks aizpildīts par katru pozīciju/ rindu)*** |
| **1. Reklāmas kampaņas ideja un radošo risinājumu uztveramība:** |
| 1.1. | atbilst aprakstītajam darba uzdevumam – uzņemšanas kampaņa aicina iestāties studēt RSU un atbilst RSU tēlam  |  |
| 1.2. | ir saistošs konkrētajai mērķa auditorijai, veicina jauniešu interesi par studijām RSU un paliek atmiņā/ |  |
| 1.3. | iesaista konkrēto mērķa auditoriju (piedāvā iespējas, kas jauniešus aicina uz rīcību) un sniedz skaidras norādes, kas ir jādara, lai iestātos RSU |  |
| **2.Reklāmas projekta saturs** |
| 2.1. | satur kampaņas pamatinformāciju |  |
| 2.2. | satur studiju virzienu piedāvājumu, kas minēts augstāk 5. punktā |  |
| 2.3. | veidots mērķauditorijai saprotamā valodā un formā  |  |
| 2.4. | visi materiāli ir ieturēti vienotā stilā |  |
| 2.5. | atbilst RSU korporatīvajai identitātei |  |
| **3.Mediju daudzveidība** |
| 3.1. | nodrošina interaktivitāti  |  |
| 3.2. | rosina un nodrošina iespēju ātri un ērti dalīties ar saturu sociālajos medijos |  |
| 3.3. | saturs pieejams gan mobilajos, gan datoru ekrānos |  |
| 3.4. | ir populāri mērķauditorijas vidū (ar atsaucēm uz pētījumu datiem pamatota lietošanas popularitāte) |  |
| 3.5. | mediju kanālu un to ietvaros pieejama komunikācijas formu daudzveidība  |  |

**3. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**INFORMĀCIJA**

**par pretendenta pieredzi līdzvērtīgu pakalpojumu sniegšanā**

|  |  |  |  |  |  |
| --- | --- | --- | --- | --- | --- |
| **Reklāmas pakalpojumu saņēmējs (publiskas vai privātas personas)** | **Reklāmas kampaņas realizēšanas laiks - pakalpojumu sniegšanas gads** | **Sniegto pakalpojumu apjoms, EUR bez PVN** | **Kampaņā reklamētie produkti/pakalpojumi** | **Kampaņā izmantotie mediju veidi, kurus apliecina ar pievienotiem, uzskatāmiem (izdrukas vai elektroniskos failos) vai aprakstītiem reklāmas risinājumu paraugiem** | **Pakalpojuma saņēmēja un tā atbildīgās kontaktpersonas tālr.** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­

 *(Pretendenta amatpersonas paraksts, tā atšifrējums, zīmogs)*

**4. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**PAKALPOJUMU LĪGUMS Nr. \_\_\_\_\_\_**

**par reklāmas kampaņu nodrošināšanu**

***(Projekts)***

Rīgā, 201\_. gada \_\_\_\_.\_\_\_\_\_\_\_\_

**Rīgas Stradiņa universitāte** *(sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)* \_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Pasūtītājs), no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_\_”**\_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Izpildītājs), no otras puses (abi kopā turpmāk – Puses),

pamatojoties uz pamatojoties uz iepirkumu “**Reklāmas kampaņu nodrošināšana**” (Iepirkuma identifikācijas Nr. RSU-2017/81/AFN-AK), (turpmāk – Atklāts konkurss),

izsakot savu brīvu gribu – bez maldības, viltus vai spaidiem, noslēdz šāda satura pakalpojumu līgumu par reklāmas kampaņu nodrošināšanu (turpmāk – Līgums):

1. **Līguma priekšmets**
	1. Pasūtītājs pasūta un Izpildītājs apņemas nodrošināt reklāmas kampaņas saskaņā ar tehnisko un finanšu piedāvājumu(turpmāk – Pakalpojums).
	2. Izpildītājs Pasūtījumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
2. **Līgumcena un norēķinu kārtība**
	1. Līgumcena par atsevišķām Pakalpojuma pozīcijām ir atbilstīga Izpildītāja iesniegtajam Tehniskajam - Finanšu piedāvājumam *(2.pielikums)*, atsevišķu kampaņu izmaksas tiek noteiktas tās saskaņojot starp pusēm atbilstoši Līguma pielikumā *(1.pielikums - tāmes paraugs)* esošajai tāmes veidnei un kopumā visā Līguma darbības laikā nepārsniegs **123 966,94** **EUR** (vienu simtu divdesmit trīs tūkstošus deviņus simtus sešdesmit sešus *euro* un 94 centus) bez pievienotās vērtības nodokļa (turpmāk – PVN), (turpmāk – Līgumcena). Papildus Līgumcenai Izpildītājs maksā PVN Latvijas Republikā spēkā esošajos normatīvajos aktos noteiktajā apmērā.
	2. Ja saskaņā ar normatīvajiem aktiem turpmāk tiek grozīta PVN likme, Līgumcena (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	3. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Izpildītājam jāiesniedz Pasūtītājam rēķins rakstveidā.
	4. Līgumcenā ir iekļautas visas ar Pakalpojuma sniegšanu saistītās izmaksas – pakalpojums, visi materiāli, darbaspēka izmaksas, autoratlīdzības, tehniskais nodrošinājums, nodokļi un nodevas, piegāde, minēto aktivitāšu realizācijai nepieciešamie palīgmateriāli un iekārtas u.c*.*
	5. Pasūtītājs samaksu par Pakalpojumu, atbilstīgi faktiski izpildītajam Pakalpojuma apjomam, veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojuma pieņemšanas – nodošanas akta saņemšanas dienas, vai pēc Izpildītāja izrakstīta rēķina, kas apliecina Pakalpojuma pieņemšanu – nodošanu,  abpusējas parakstīšanas dienas. Izrakstot rēķinu, tajā obligāti jānorāda Pasūtītāja Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
3. **Pakalpojuma pasūtīšana, pieņemšana – nodošana**
	1. Pasūtītājs Izpildītājam elektroniski uz Līgumā norādīto e-pasta adresi nosūta uzaicinājumu iesniegt savu tehnisko risinājumu un cenu. Pasūtītājs uzaicinājumā norāda visus nepieciešamos pakalpojumus, to apjomu, Pakalpojuma izpildes laiku un citu būtisku informāciju Pakalpojuma izpildei.
	2. Izpildītājam ir pienākums 24 (divdesmit četru) stundu laikā apstiprināt uzaicinājuma saņemšanas faktu elektroniski.
	3. Izpildītājam ne vēlāk kā 2 (divu) darba dienu laikā vai steidzamos gadījumos – Pasūtītāja uzaicinājumā noteiktajā termiņā no uzaicinājuma saņemšanas dienas, jānosūta Pasūtītājam elektroniski visu piedāvājuma informāciju par visiem Pasūtītāja uzaicinājumā norādītajiem pieprasījumiem, norādot to aprakstu, cenu EUR bez PVN un citus iespējamos nosacījumus vai ierobežojumus. Pakalpojuma cenā Izpildītājs ietver visas ar Pakalpojuma veikšanu saistītās izmaksas.
	4. Pasūtītājs 2 (divu) darba dienu laikā vai steidzamos gadījumos – īsākā termiņā – pēc piedāvājuma saņemšanas, izvērtē saņemto piedāvājumu atbilstību noteiktajām prasībām un veic Pakalpojuma saņemšanas tāmes un laika plāna saskaņošanu ar Izpildītāju.
	5. Pasūtītājs un Izpildītājs elektroniski abpusēji vienojas par Pakalpojuma apjomu un izmaksām, saskaņotais Pakalpojuma apjoms un izmaksas tiek norādīti tāmēs un laika plānos.
	6. Pretendents apņemas sniegt Pakalpojumu saskaņā ar savstarpēji saskaņotu projekta laika plānu. Maksimālais kampaņas izstrādes termiņš mazajām kampaņām **2 (divas) nedēļas** no pasūtījuma saņemšanas brīža, bet lielajām kampaņām - **1 (viens) mēnesis** no pasūtījuma saņemšanas brīža, ja nav iesaistīta sarežģīta ražošana un speciāli risinājumi, kas saskaņojami ar trešajām pusēm (tiks saskaņots ar Pasūtītāju).
	7. Saskaņoto Pakalpojuma tāmi un laika plānu var mainīt, Pasūtītājam un Izpildītājam vienojoties.
	8. Pasūtītājs Līguma darbības ietvaros nav saistīts ar konkrētu Pakalpojuma apjomu, pasūtījumus veic atbilstoši savām vajadzībām, sasniedzamajiem rezultātiem un finanšu iespējām.
	9. Pakalpojuma sniegšanas ietvaros jāņem vērā, ka Pasūtītājam tiek atvēlētas vismaz 3 (trīs) darba dienas Pakalpojuma atbilstības Līgumam un saskaņotajai tāmei un laika plānam izvērtēšanai*.*
	10. Vienlaicīgi ar Pakalpojumu, Izpildītājs nodod Pasūtītājam visu ar Pakalpojuma sniegšanu saistīto dokumentāciju, ja tāda konkrētajiem Pakalpojumam ir.
	11. Pakalpojuma pieņemšana – nodošana tiek noformēta ar Pakalpojuma pieņemšanas – nodošanas akta vai Izpildītāja izrakstīta rēķina, kas apliecina Pakalpojuma pieņemšanu – nodošanu, abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības (iztrūkums, defekti, nepilnvērtīga funkcionēšana u. c.), Izpildītājam tās jānovērš bez papildus samaksas. Šādā gadījumā Līguma 3.6. punktā noteiktais termiņš paliek spēkā, un Izpildītājam tajā jāiekļaujas.
	12. Pakalpojuma izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojuma pieņemšanas – nodošanas ietvaros.
	13. Jautājumi par Pakalpojuma atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
4. **Izpildītāja saistības**
	1. Izpildītājs apņemas Pakalpojumu sniegt kvalitatīvi, savlaicīgi, atbilstoši Pasūtītāja Līguma nosacījumiem un veiktajam pasūtījumam.
	2. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumā gadījumā, ja tie neatbildīs Līguma nosacījumiem.
	3. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atgriezt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojuma apjoma vērtībai.
	4. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
		1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Izpildītāja saimnieciskā darbība tiek apturēta;
		3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju).
	5. Izpildītājs papildus minētajām saistībām apņemas:
		1. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
		2. Pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas, t.sk. radītā kaitējuma novēršana personām, kurām veikta pārbaude;
		3. Nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
	6. Izpildītājs ir atbildīgs par trešo personu autortiesību un blakustiesību ievērošanu Pakalpojumu izpildē.
5. **Pasūtītāja saistības**
	1. Pasūtītājs apņemas savlaicīgi veikt Līguma nosacījumiem un pasūtījumam atbilstoša Izpildītāja sniegtā Pakalpojuma pieņemšanu.
	2. Pasūtītājs apņemas veikt samaksu par kvalitatīvi, atbilstošī Līguma nosacījumiem un pasūtījumam sniegtu Pakalpojumu Līgumā noteiktajā termiņā un kārtībā.
	3. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt Pakalpojuma sniegšanai nepieciešamos apstākļus, sniegt visu nepieciešamo informāciju un atbalstu, kas nepieciešams kvalitatīvai Pakalpojuma sniegšanai.
	4. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojumam tiek konstatēti trūkumi, vai ja Pasūtītāju neapmierina tā saturs.
	5. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
6. **Pušu mantiskā atbildība**
	1. Ja kāda no Pusēm vispār neizpilda kādu no Līguma izrietošajām saistībām, vainīgā Puse par katru no tām maksā otrai Pusei vienreizēju Līgumsodu par katru neizpildes gadījumu 50,00 EUR (piecdesmit *euro*, 00 centu) apmērā.
	2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā), Puse par katru no pārkāpumiem maksā otrai Pusei:
		1. Līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10 % (desmit procentus) no neizpildītās saistības summas, ja konkrētā saistība ir izsakāma summā, vai
		2. Līgumsodu 10,00 EUR (desmit *euro*, 00 centu) apmērā par katru nokavēto dienu, bet ne vairāk kā 10 % (desmit procentus) no neizpildītās saistības summas, ja konkrētā saistība nav izsakāma summā.
	3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nenosaka savādāk.
	4. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
	5. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
7. **Nepārvarama vara**
	1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
	2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
	3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
8. **Līguma darbības termiņš, grozījumu izdarīšana un Līguma izbeigšana**
	1. Līgums stājas spēkā ar tā abpusējas parakstīšanas dienu un ir spēkā **36 (trīsdesmit sešus) mēnešus** vai līdz Līgumcenas **123 966,94** (viens simts divdesmit trīs tūkstoši deviņi simti sešdesmit seši *euro*, 94 centi) bez PVN apguvei, atkarībā no tā, kurš nosacījums iestāsies pirmais.
	2. Pasūtītājs ir tiesīgs vienpusēji izbeigt Līgumu bez Izpildītāja piekrišanas ja:
		1. Izpildītājs 2 (divas) reizes nav ievērojis Līgumā noteikto Pakalpojuma sniegšanas termiņu;
		2. Izpildītājs 2 (divas) reizes sniedzis Līguma prasībām neatbilstošu vai nekvalitatīvu Pakalpojumu, par ko ir sastādīts akts par konstatētajiem trūkumiem;
		3. Izpildītāja saimnieciskā darbība ir apturēta ilgāk par 2 (divām) nedēļām.
	3. Izpildītājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz 2 (divas) reizes nav ievērojis Līgumā noteikto Pakalpojuma apmaksas termiņu.
	4. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
	5. Izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
9. **Citi noteikumi**
	1. Kā atbildīgo un pilnvaroto personu par Līguma izpildi, Pakalpojumu pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_, un no Izpildītāja puses Izpildītājs nozīmē \_\_\_\_\_\_\_\_\_\_\_, tālr. \_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_, izmaiņu personālsastāvā gadījumā vienpusēji informējot otru Pusi.
	2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē.
	3. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
	4. Puses strīdus risina savstarpēju sarunu ceļā. Ja šādā veidā 1 (viena) mēneša laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
	5. Līgums sastādīts latviešu valodā uz \_\_\_\_ (\_\_\_\_) lapām \_\_\_ (\_\_\_\_) eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
		1. 1. Pielikums - tāmes paraugs;
		2. 2. pielikums - „Tehniskais un finanšu piedāvājums” uz \_\_\_ (\_\_\_\_) lapas. *(norāda pēc nepieciešamības);*
		3. *(norāda pēc nepieciešamības).*
10. **Pušu rekvizīti un paraksti**

*1.pielikums līgumam \_\_\_\_\_\_\_\_\_\_\_\_*

**Tāmes paraugs *(piemērs)***

|  |  |  |  |
| --- | --- | --- | --- |
| *Kampaņa( nosaukums) \_\_\_\_\_\_**Datums \_\_\_\_\_\_**Pasūtījuma numurs\_\_\_\_\_\_**Izpildes termiņš/ citi būtiskie nosacījumi\_\_\_\_\_\_* |  |  |  |
|  |  |  |  |  |  |  |  |
|   | **Aģentūras darbs EUR**  |
| **Projekta sadaļas un veicamie darbi**  | **Pakalpojumi, ražošana (EUR)** | **Aģentūras darbs** | **Radošais direktors** | **Reklāmas stratēģis** | **Mākslinieks** | **Projektu vadītājs** | **Tekstu autors** | **Maketētājs** | **Korektors** |
|   |   |   |   |   |   |   |   |   |   |
|   |   |   |   |   |   |   |   |   |   |
|   |   |   |   |   |   |   |   |   |   |
| *Aģentūras nostrādātās* *stundas kopā* |   |   |   |   |   |   |   |   |
| *Aģentūras darbs* *kopā EUR bez PVN* |   |   |   |   |   |   |   |   |
| **Pavisam kopā EUR bez PVN** |  |  |  |  |  |  |  |  |
| **PVN**  |  |  |  |  |  |  |  |  |
| **Kopā ar PVN** |  |  |  |  |  |  |  |  |
|  |  |  |  |  |  |  |  |  |  |
| *saskaņots ar Pasūtītāju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |  |  |  |  |  |  |  |  |  |

**5. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**VEIDLAPA**

**APAKŠUZŅĒMĒJA APLIECINĀJUMS**

**Atklāts konkurss „Reklāmas kampaņu nodrošināšana”**

**identifikācijas Nr. RSU-2017/81/AFN-AK**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo \_\_\_\_\_\_\_\_\_\_\_\_ */Apakšuzņēmēja nosaukums, reģistrācijas numurs un adrese/* apliecina, ka:

a) piekrīt piedalīties Rīgas Stradiņa universitātes organizētajā atklātā konkursa “Reklāmas kampaņu nodrošināšana” ID Nr. RSU-2017/81/AFN-AK, ietvaros, kā \_\_\_\_\_\_\_\_\_ */Pretendenta nosaukums/*, */reģistrācijas numurs un adrese/* (turpmāk –Pretendents) apakšuzņēmējs, kā arī

b) gadījumā, ja ar Pretendentu ir noslēgts iepirkuma līgums, apņemas:

veikt šādus darbus:

/*īss darbu apraksts atbilstoši Apakšuzņēmējiem nododamo darbu sarakstā norādītajam*/

un nodot pretendentam šādus resursus:

/*īss Pretendentam nododamo resursu (speciālistu un/vai tehniskā aprīkojuma) apraksts*/.

Paraksts:

Vārds, uzvārds:

Amats:

Datums:

**6. pielikums**

Atklāta konkursa nolikumam

**“Reklāmas kampaņu nodrošināšana”**

 ID Nr. RSU-2017/81/AFN-AK

**SPECIĀLISTA PIEEJAMĪBAS APLIECINĀJUMS**

***(aizpilda par katru piesaistīto speciālistu)***

Atklāts konkurss:

**“Reklāmas kampaņu nodrošināšana” ID Nr. RSU-2017/81/AFN-AK**

**Līguma izpildē piesaistītā speciālista apliecinājums par gatavību piedalīties līguma izpildē**

Ar šo es \_\_\_\_\_\_\_\_\_\_\_\_\_\_ (norāda vārdu, uzvārdu) apņemot strādāt pie atklāta konkursa “Reklāmas kampaņu nodrošināšana” ID Nr. RSU-2017/81/AFN-AK, līguma izpildes tādā statusā, kāds man ir paredzēts (norāda pretendenta nosaukumu) piedāvājumā, gadījumā, ja ar šo piegādātāju tiks noslēgts iepirkuma līgums.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt atklāta konkursa “Reklāmas kampaņu nodrošināšana” ID Nr. RSU-2017/81/AFN-AK, norises laikā, par kuriem apņemos informēt.

Vārds uzvārds:

Paraksts:

Datums:

1. *Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Dokumenta veidlapa ir pieejama* [*https://ec.europa.eu/growth/tools-databases/espd/filter?lang=lv*](https://ec.europa.eu/growth/tools-databases/espd/filter?lang=lv)*.* [↑](#footnote-ref-1)
2. *Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.* [↑](#footnote-ref-2)